মখলিছ মিয়া, বানিয়াচং থেকে ॥ উজান থেকে নেমে আসা ঢলের পানিতে বানিয়াচংয়ের সিংগুয়ার বাঁধ ভেঙ্গে ফসলী মাঠ পানির নীচে। কৃষকদের মধ্যে শুরু হয়েছে বুকফাটা আর্তনাদ। ইতিমধ্যে বানিয়াচংয়ের হাওরের ৩শ ৫৫ হেক্টর ও আজমিরীগঞ্জের হাওরে ১শ ৫০ হেক্টর জমির ধান পানিতে সম্পূর্ণ তলিয়ে গেছে। ক্ষতির পরিমাণ দাঁড়িয়েছে ৬ কোটি টাকার উপরে। গতকাল ক্ষতিগ্রস্থ হাওরগুলো সরেজমিন পরিদর্শন করেছেন হবিগঞ্জ কৃষি সম্প্রসারণ অধিদপ্তরের উপ-পরিচালক মোঃ শাহ আলম, উপজেলা কৃষি অফিসার মোস্তফা ইকবাল আজাদ। এসময় সাথে ছিলেন হবিগঞ্জ এক্সপ্রেস এর স্টাফ রিপোর্টার মখলিছ মিয়া, উপ-সহকারী কৃষি কর্মকর্তা মহিবুর রহমান, আব্দুল আলীম, উপ-সহকারী উদ্বিদ সংরক্ষণ অফিসার মোঃ আলম উদ্দিনসহ কৃষি বিভাগের বিভিন্নস্থরের কর্মকর্তাবৃন্দ। পরিদর্শনকালে ক্ষতিগ্রস্থ কৃষক হোসাইন আহমেদ, ওয়াদুদ মিয়া, সুহেল মিয়া, রুহুল আমীন, মোজাফ্ফর ...